Bernardo Atxaga
Bernardo Atxaga (kodanikunimega Jose Irazu Garmendia: sündinud 27. juulil 1951 Asteasus Gipuzkoas) on baski kirjanik. Atxaga on õppinud majandust Bilbaos ja filosoofiat Barcelonas. Ta on töötanud pangaametniku, raamatukaupmehe, baski keele õpetaja ja raadioajakirjanikuna. Baskimaal sai ta tuntuks oma lasteraamatute ja luuletustega. Rahvusvaheliselt sai ta tuntuks jutukoguga "Obabakoak", mis pälvis mitu Hispaania kirjandusauhinda. Ta kirjutab baski keeles, kuid tõlgib sageli ise oma teosed hispaania keelde.